FI Euroopan unionin virallinen lehti L 30/45

KOMISSION ASETUS (EU) 2017/171,

annettu 30 päivänä tammikuuta 2017,

Euroopan parlamentin ja neuvoston asetuksen (EY) N:o 396/2005 liitteiden II, III ja IV muuttamisesta siltä osin kuin on kyse aminopyralidin, atsoksistrobiinin, syantraniiliprolin, syflufenamidin, syprokonatsolin, dietofenkarbin, ditiokarbamaattien, fluatsifoppi-P:n, fluopyramin, haloksifopin, isofetamidin, metalaksyylin, proheksadionin, propakvitsafopin, pyrimetaniilin, Trichoderma atroviride -kannan SC1 ja tsoksamidin jäämien enimmäismääristä tietyissä tuotteissa tai niiden pinnalla

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annetun Euroopan parlamentin ja neuvoston asetuksen (EY) N:o 396/2005 (1) ja erityisesti sen 5 artiklan 1 kohdan ja 14 artiklan 1 kohdan a alakohdan,

sekä katsoo seuraavaa:

(1) Atsoksistrobiinin, dietofenkarbin, fluatsifoppi-P:n, haloksifopin, proheksadionin ja pyrimetaniilin jäämien enimmäismäärät vahvistettiin asetuksen (EY) N:o 396/2005 liitteessä II. Ditiokarbamaattien, metalaksyylin ja tsoksamidin jäämien enimmäismäärät vahvistettiin kyseisen asetuksen liitteessä II sekä liitteessä III olevassa B osassa. Aminopyralidin, syantraniiliprolin, syflufenamidin, syprokonatsolin, fluopyramin ja propakvitsafopin jäämien enimmäismäärät vahvistettiin kyseisen asetuksen liitteessä III olevassa A osassa. Isofetamidille ja Trichoderma atroviride -kannalle SC1 ei ole vahvistettu erityisiä jäämien enimmäismääriä eikä aineita ole sisällytetty kyseisen asetuksen liitteeseen IV, joten niihin sovelletaan kyseisen asetuksen 18 artiklan 1 kohdan b alakohdassa vahvistettua oletusarvoa 0,01 mg/kg.

(2) Aminopyralidi-tehoainetta sisältävän kasvinsuojeluaineen käyttöä maissiin koskevan hyväksymismenettelyn yhteydessä tehtiin asetuksen (EY) N:o 396/2005 6 artiklan 1 kohdan mukainen hakemus voimassa olevan jäämien enimmäismäärän muuttamiseksi.

(3) Atsoksistrobiinin osalta tällainen hakemus tehtiin sen käytöstä raparpereihin, pellavansiemeniin, värisaflorinsiemeniin ja kurkkuyrtinsiemeniin. Syantraniiliprolin osalta tällainen hakemus tehtiin sen käytöstä syötäviksi tarkoitettuihin viinirypäleisiin, mansikoihin, silvittyihin tarhapapuihin, silvittyihin herneisiin, latva-artisokkiin, juurista valmistettuihin yrttiuutejuomiin sekä mausteena käytettyihin juuriin ja juurakoihin. Syflufenamidin osalta tällainen hakemus tehtiin sen käytöstä kivihedelmiin ja latva-artisokkiin. Syprokonatsolin osalta tällainen hakemus tehtiin sen käytöstä kuivattuihin palkokasveihin, ohraan ja kauraan. Ditiokarbamaattien osalta tällainen hakemus tehtiin niiden käytöstä persimoneihin sen jälkeen, kun kyseiseen tuotteeseen on käytetty mankotsebia. Fluatsifoppi-P:n osalta tällainen hakemus tehtiin sen käytöstä kurpitsansiemeniin. Fluopyramin osalta tällainen hakemus tehtiin sen käytöstä aprikooseihin, paprikoihin, ”pinaatteihin ja vastaavanlaisiin lehtiin”, salaattisikuriin, ”yrtteihin ja syötäviin kukkiin”, silpimättömiin herneisiin, linsseihin, muihin koodiin 0260990 kuuluviin palkovihanneksiin, seesaminsiemeniin, auringonkukansiemeniin, kurpitsansiemeniin, värisaflorinsiemeniin, kurkkuyrtinsiemeniin, hampunsiemeniin, risiininsiemeniin, ohraan, tattariin, kauraan ja sokerijuurikkaisiin. Metalaksyylin osalta tällainen hakemus tehtiin sen käytöstä greippeihin, appelsiineihin, mansikoihin, ruusukaaliin ja ”pinaatteihin ja vastaavanlaisiin lehtiin”. Proheksadionin osalta tällainen hakemus tehtiin sen käytöstä mansikoihin. Propakvitsafopin osalta tällainen hakemus tehtiin sen käytöstä mukulasellereihin, palsternakkoihin, juuripersiljaan, retiiseihin ja retikoihin, kukkakaaliin, keräkaaliin, ”salaattiin ja salaattikasveihin”, unikonsiemeniin, soijapapuihin ja sinapinsiemeniin. Pyrimetaniilin osalta tällainen hakemus tehtiin sen käytöstä purjoihin. Tsoksamidin osalta tällainen hakemus tehtiin sen käytöstä ”salaattiin ja salaattikasveihin”, ”pinaatteihin ja vastaavanlaisiin lehtiin” ja ”yrtteihin ja syötäviin kukkiin”.

(4) Asetuksen (EY) N:o 396/2005 6 artiklan 2 ja 4 kohdan mukaisesti tehtiin hakemus dietofenkarbin käytöstä banaaneihin ja haloksifoppi-P:n käytöstä soijapapuihin. Hakijat väittävät, että kyseisten aineiden sallittu käyttö mainittuihin viljelykasveihin Etelä- ja Keski-Amerikassa johtaa jäämämääriin, jotka ylittävät asetuksessa (EY) N:o 396/2005 vahvistetut jäämien enimmäismäärät, ja että korkeammat jäämien enimmäismäärät ovat tarpeen, jotta vältetään kaupan esteet näiden viljelykasvien tuonnissa.

(5) Asianomaiset jäsenvaltiot arvioivat nämä hakemukset asetuksen (EY) N:o 396/2005 8 artiklan mukaisesti, ja arviointiraportit toimitettiin komissiolle.

(6) Euroopan elintarviketurvallisuusviranomainen, jäljempänä ’elintarviketurvallisuusviranomainen’, arvioi hakemukset ja arviointiraportit, tarkasteli etenkin kuluttajille ja tapauksen mukaan eläimille aiheutuvia riskejä ja antoi perustellut lausunnot ehdotetuista jäämien enimmäismääristä (2). Se toimitti lausunnot komissiolle ja jäsenvaltioille sekä julkisti ne.

(7) Elintarviketurvallisuusviranomainen totesi perustelluissa lausunnoissaan, että toimitetut tiedot atsoksistrobiinin käytöstä raparpereissa, fluopyramin käytöstä sokerijuurikkaissa ja propakvitsafopin käytöstä ”salaatissa ja salaattikasveissa” eivät ole riittäviä uusien jäämien enimmäismäärien vahvistamiseksi. Sen vuoksi olisi säilytettävä voimassa olevat jäämien enimmäismäärät.

(8) Kaikista muista hakemuksista elintarviketurvallisuusviranomainen päätteli, että kaikki toimitettavia tietoja koskevat vaatimukset täyttyivät ja että hakijoiden pyytämät muutokset jäämien enimmäismääriin olivat kuluttajien turvallisuuden kannalta hyväksyttäviä 27 erityiselle kuluttajaryhmälle Euroopassa tehdyn kuluttajien altistumisen arvioinnin perusteella. Elintarviketurvallisuusviranomainen otti huomioon aineiden toksikologisia ominaisuuksia koskevat uusimmat tiedot. Kaikkien näitä aineita mahdollisesti sisältävien elintarvikkeiden kulutuksesta johtuva elinikäinen altistuminen näille aineille taikka asianomaisten tuotteiden suuresta kulutuksesta johtuva lyhytaikainen altistuminen eivät kumpikaan osoittaneet, että hyväksyttävä päiväsaanti tai akuutin altistumisen viiteannos olisivat vaarassa ylittyä.

(9) Komission asetuksella (EU) 2016/1015 (3) muutettiin useita fluatsifoppi-P:n jäämien enimmäismääriä. Kyseisessä asetuksessa alennettiin kurpitsansiemeniä koskeva jäämien enimmäismäärä asianmukaisen määritysrajan tasolle 19 päivästä tammikuuta 2017 alkaen. Tällä asetuksella vahvistettavaa jäämien enimmäismäärää on oikeusvarmuuden vuoksi aiheellista soveltaa samasta päivästä alkaen.

(10) Syantraniiliprolin ja isofetamidin osalta elintarviketurvallisuusviranomainen toimitti päätelmät kyseisiä tehoaineita sisältävien torjunta-aineiden riskinarviointia koskevasta vertaisarvioinnista (4). Tässä yhteydessä se suositteli, että vahvistetaan unionissa noudatettavien hyvien maatalouskäytäntöjen mukaisesti sellaiset jäämien enimmäismäärät, jotka kattavat edustavat käyttötarkoitukset. Komissio kuuli Euroopan unionin vertailulaboratorioita asianmukaisista määritysrajoista.

(11) Vähäriskinen tehoaine Tricoderma atroviride -kanta SC1 hyväksyttiin komission täytäntöönpanoasetuksella (EU) 2016/951 (5). Elintarviketurvallisuusviranomaisen mukaan (6) kuluttajien ravinnon välityksellä tapahtuvaa altistumista koskevan riskinarvioinnin osalta ei ollut saatavilla kaikkia tietoja ja oli tarpeen, että riskinhallinnasta vastaavat tahot käsittelevät vielä asiaa. Pysyvä kasvi-, eläin-, elintarvike- ja rehukomitea totesi kokouksessaan 19 päivänä toukokuuta 2016, että kyseinen aine ei tuota toksisuudeltaan merkittäviä aineenvaihduntatuotteita eikä sellaisilla tasoilla, jotka johtaisivat vähäpätöistä suurempaan altistumiseen (7). Tämän vuoksi on aiheellista sisällyttää kyseinen aine asetuksen (EY) N:o 396/2005 liitteeseen IV.

(12) Elintarviketurvallisuusviranomaisen perusteltujen lausuntojen ja päätelmien perusteella ja tarkasteltavana olevan asian kannalta merkitykselliset tekijät huomioon ottaen asianmukaiset muutokset jäämien enimmäismääriin ovat asetuksen (EY) N:o 396/2005 14 artiklan 2 kohdan vaatimusten mukaiset.

(13) Sen vuoksi asetusta (EY) N:o 396/2005 olisi muutettava.

(14) Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Muutetaan asetuksen (EY) N:o 396/2005 liitteet II, III ja IV tämän asetuksen liitteen mukaisesti.

2 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan kuitenkin 19 päivästä tammikuuta 2017 siltä osin kuin on kyse fluatsifoppi-P:n jäämien enimmäismäärästä kurpitsansiemenissä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä tammikuuta 2017. Komission puolesta Puheenjohtaja Jean-Claude JUNCKER

(1) EUVL L 70, 16.3.2005, s. 1.

(2) Elintarviketurvallisuusviranomaisen tieteelliset raportit ovat saatavilla verkosta: http://www.efsa.europa.eu:

Reasoned opinion on the modification of the existing maximum residue level for aminopyralid in maize. EFSA Journal 2016;14(6):4497 [16 pp.].

Reasoned opinion on the modification of the existing maximum residue levels for azoxystrobin in various crops. EFSA Journal 2016;14(5):4459 [17 pp.].

Reasoned opinion on the modification of the existing maximum residue level for cyantraniliprole in table grapes. EFSA Journal 2016;14(7):4553 [14 pp.].

Reasoned opinion on the modification of the existing maximum residue levels for cyantraniliprole in various crops. EFSA Journal 2015;13(10):4263 [25 pp.].

Reasoned opinion on the modification of the existing maximum residue levels for cyflufenamid in stone fruits and globe artichokes. EFSA Journal 2016;14(6):4519 [14 pp.].

Reasoned opinion on the modification of the existing maximum residue levels for cyproconazole in pulses, barley and oat. EFSA Journal 2016;14(6):4526 [18 pp.].

Reasoned opinion on the setting of import tolerance for diethofencarb in bananas. EFSA Journal 2016;14(8):4576 [18 pp.].

Reasoned opinion on the modification of the existing maximum residue level for mancozeb (expressed as carbon disulfide) in persimmons. EFSA Journal 2016;14(5):4495 [13 pp.].

Reasoned opinion on the modification of the existing maximum residue levels for fluazifop-P in pumpkin seeds. EFSA Journal 2016;14(5):4486 [14 pp.].

Reasoned opinion on the modification of the existing maximum residue levels for fluopyram in various crops. EFSA Journal 2016;14(6):4520 [27 pp.].

Reasoned opinion on the setting of import tolerance for haloxyfop-P in soya beans. EFSA Journal 2016;14(7):4551 [15 pp.].

Reasoned opinion on the modification of the existing maximum residue levels for metalaxyl in various crops. EFSA Journal 2016;14(7):4521.

Reasoned opinion on the modification of the existing maximum residue level for prohexadione-calcium in strawberries. EFSA Journal 2016;14(7):4528 [13 pp.].

Reasoned opinion on the modification of the existing maximum residue levels for propaquizafop in various crops. EFSA Journal 2016;14(2):4402 [31 pp.].

Reasoned opinion on the modification of the existing maximum residue level for pyrimethanil in leek. EFSA Journal 2016;14(6):4514 [13 pp.].

Reasoned opinion on the modification of the existing maximum residue levels for zoxamide in various leafy crops. EFSA Journal 2016;14(7):4527 [13 pp.].

(3) Komission asetus (EU) 2016/1015, annettu 17 päivänä kesäkuuta 2016, Euroopan parlamentin ja neuvoston asetuksen (EY) N:o 396/2005 liitteiden II ja III muuttamisesta siltä osin kuin on kyse 1-naftyyliasetamidin, 1-naftyylietikkahapon, kloridatsonin, fluatsifoppi-P:n, fuberidatsolin, mepikvatin ja tralkoksidiimin jäämien enimmäismääristä tietyissä tuotteissa tai niiden pinnalla (EUVL L 172, 29.6.2016, s. 1).

(4) Conclusion on the peer review of the pesticide risk assessment of the active substance cyantraniliprole. EFSA Journal 2014;12(9):3814 [249 pp.].

Conclusion on the peer review of the pesticide risk assessment of the active substance isofetamid. EFSA Journal 2015;13(10):4265 [130 pp.].

(5) Komission täytäntöönpanoasetus (EU) 2016/951, annettu 15 päivänä kesäkuuta 2016, vähäriskisen tehoaineen Trichoderma atroviride kannan SC1 hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (EUVL L 159, 16.6.2016, s. 6).

(6) Conclusion on the peer review of the pesticide risk assessment of the active substance Trichoderma atroviride strain SC1. EFSA Journal 2015;13(4):4092 [33 pp.].

(7) Review report for the active substance Trichoderma atroviride strain SC1 (SANTE/10389/2016 rev. 1).